钦定古今图书集成/明伦汇编/氏族典/第231卷 > 杨恒
## 钦定古今图书集成/明伦汇编/氏族典/第231卷 > 杨恒

按《明外史杨恒传》：“恒字本初，诸暨人。外族方氏建义
塾，馆四方游学士。恒幼往受诸经，辄领旨要，文峻洁
有声郡邑间。居白鹿山，自号白鹿生。太祖既下浙东，
命栾凤知州事，凤请为州学师，恒固让不起。后唐铎
知绍兴，欲辟起之，复固辞。宋濂之为学士也，拟荐为
国子师，得辞不受。恒性醇笃，与人语出肺肝相示，稍”
乖名义，辄峻言指斥。家无儋石，而临财甚介，乡人奉
为“楷法”焉。